  Виталий Пронин Ярысь но Юкаменскысь библиотекаосы та нуналъёсы 400 пала нылпи книгаос вуизы - таӵе кузьым лэсьтӥз Москваысь «Мон яратӥсько лыдӟиськыны» клуб. Сюлмаськиз та сярысь Кун Кенешлэн Тӧроез Владимир Невоструев. «Мон яратӥсько лыдӟиськыны» клуб Россиысь улосъёсын пыӵатэ тунсыко проектсэ: гурт библиотекаосы нылпи книгаос люкылэм сяна, пиналъёс пӧлын тунсыко ужрадъёс ортчытъя, пӧртэм профессиос сярысь маде, вордскем музъемез яратон мылкыд пыӵатэ. Кун Кенешлэн Тӧроезлы Владимир Невоструевлы со туж кельшиз,  куноосты ӧтиз Удмуртие но.193 выль книгаосты нырысь ик басьтӥз Яр ёрос библиотека. Собере сомындазэ ик - Юкаменск ёрос библиотека. Москваысь куноос сояз но, таяз но тунсыко пумиськонъёс, мастер-классъёс ортчытӥзы на. Туж шер пумиськылӥсь яке воксё вунэм профессиосын нылпиосты тодматӥзы Ф. Конюховлэн «Как я стал путешественником», В. Третьяклэн «Трус не играет в хоккей», «Циолковский. Вперёд к звёздам», «Николай Пирогов. Великий хирург» но мукет книгаос пыр.  Пиналъёслы быдэн 15 книгаен люкылӥзы на. Ваньмыз соос поттэмын «Настя и Никита» издательствоын.Элина Васильева   